จับยกแก๊ง 4 มังกรจีนรีดค่าไถ่ 
สาวไทยทํางานบ่อนเขมร โดนซ้อมน่วมหวัง 1.5 แสน,ตำรวจไทยประสานกัมพูชา,รวบแก๊งชาวจีน 4 คน, โจรเรียกค่าไถ่สาวไทย หลังสามีแจ้งความร้องขอความช่วยเหลือ ภรรยาเข้าไปทำงานที่บ่อนกาสิโนออนไลน์ กรุงพนมเปญ แต่กลับถูกขังทุบตีและใช้บุหรี่จี้ขา บังคับให้ติดต่อญาติเรียกเงิน 1.5 แสนบาท เพื่อแลกกับอิสรภาพ ตำรวจกัมพูชาบุกเข้าช่วยเหลือ ส่งตัวสาวไทยกลับบ้านอย่างปลอดภัย,จากคดีเมื่อวันที่ 14 ต.ค. พ.ต.อ.เรืองศักดิ์ บัวแดง ผกก.สภ.คลองลึก จ.สระแก้ว รับแจ้งความจากนายชิตพล สมบูรณ์พงศ์ อายุ 28 ปี อยู่บ้านเลขที่ 68 หมู่ 1 ต.ป่าไร่ อ.อรัญประเทศ จ.สระแก้ว ว่า น.ส.ชญาภา จะโรรัมย์ อายุ 24 ปี ภรรยา ไปทำงานที่ประเทศกัมพูชา ถูกแก๊งชาวจีนอยู่ในบ่อนกาสิโนออนไลน์ เมืองสีหนุวิวกรุงพนมเปญ จับตัวเรียกค่าไถ่เป็นเงิน 150,000 บาท และทำร้ายร่างกาย ขอความช่วยเหลือให้ช่วยติดตามตัวภรรยากลับไทย,ต่อมา พล.ต.ต.ปราศรัย จิตตสนธิ ผบก.ภ.จ.สระแก้ว สั่งการให้ พ.ต.อ.จตุรภัทร สิงหัษฐิต ผกก. สส.ภ.จ.สระแก้ว พ.ต.อ.เรืองศักดิ์ บัวแดง ผกก.สภ.คลองลึก และ พ.ต.อ.เบญจพล รอดสวาสดิ์ ผกก.ตม.จ.สระแก้ว ร่วมกันสืบสวนหาข้อเท็จจริง ประสานไปยังผู้ช่วยทูตตำรวจ ประจำสถานทูตไทย ณ กรุงพนมเปญ และเจ้าหน้าที่ฝ่ายความมั่นคงกัมพูชา กระทั่งเมื่อวันที่ 18 ต.ค. ตำรวจกัมพูชานำกำลังบุกเข้าตรวจค้นอพาร์ตเมนต์เปิดเป็นบ่อนกาสิโนออนไลน์ในเมืองสีหนุวิว จับกุมผู้ต้องหา 4 คน เป็นชาวจีนในข้อหากักขังหน่วงเหนี่ยว ส่งตัวดำเนินคดีในประเทศกัมพูชา ส่วน น.ส.ชญาภาเจ้าหน้าที่เข้าช่วยเหลือไปอยู่ในที่ปลอดภัย เพื่อเตรียมส่งตัวกลับไทย,ล่าสุดเมื่อเวลา 10.00 น. วันที่ 20 ต.ค. พล.ต.ท.แซมวัน วีระ ผู้ช่วยอธิบดีกรมตำรวจกัมพูชาในฐานะหัวหน้าฝ่ายความมั่นคง และ พ.ต.อ.จตุภัทร ภิรมย์แก้ว รอง ผบก.ประจำ ตท.ในฐานะผู้ช่วยทูตฝ่ายตำรวจ สถานเอกอัครราชทูตไทย ณ กรุงพนมเปญ พร้อมคณะนำตัว น.ส.ชญาภา จะโรรัมย์ อายุ 24 ปี มาส่งที่ด่าน ตม.อรัญประเทศ จุดผ่านแดนถาวรบ้านคลองลึก อ.อรัญประเทศ จ.สระแก้ว มี พล.ต.ต.ปราศรัย จิตตสนธิ ผบก.ภ.จ.สระแก้ว พ.ต.อ.เบญจพล รอดสวาสดิ์ ผกก.ตม.จ.สระแก้ว พ.ต.อ.เรืองศักดิ์ บัวแดง ผกก.สภ.คลองลึก พ.ต.อ.จตุรภัทร สิงหัษฐิต ผกก.สส.ภ.จ.สระแก้ว และ ร.อ.เตชทัต เฉลิมจิตต์ ผบ.ร้อย ทพ.1201 มารอรับตัว น.ส.ชญาภาไปทำพิธีตรวจประทับตราเข้าเมือง,พล.ต.ท.แซมวัน วีระ เปิดเผยว่า เหตุการณ์ที่เกิดขึ้น เจ้าหน้าที่ประสานงานระหว่างไทยและกัมพูชาสามารถเข้าไปช่วยเหลือตัวประกันได้สำเร็จและปลอดภัย ตำรวจกัมพูชาจับกุมผู้ก่อเหตุ 4 คน เป็นชาวจีน เปิดเป็นบ่อนกาสิโนออนไลน์ในอพาร์ตเมนต์ เมืองสีหนุวิว กรุงพนมเปญ และเป็นสถานที่คุมตัว น.ส.ชญาภามีอาการอิดโรยแจ้งว่าไม่ได้กินข้าวมา 3 วัน ลำตัวมีบาดแผลฟกช้ำ บริเวณต้นขาเป็นแผลถูกจี้ด้วยบุหรี่ ด้าน พล.ต.ต.ปราศรัย จิตตสนธิ กล่าวว่า ขอขอบคุณตำรวจกัมพูชาในนามสำนักงานตำรวจแห่งชาติ ให้ความช่วยเหลือสาวไทยถูกจับตัวไปเรียกค่าไถ่ และสามารถช่วยออกมาได้อย่างปลอดภัย กระทั่งนำตัวมาส่งที่ประเทศไทย,ด้าน น.ส.ชญาภา จะโรรัมย์ เปิดเผยว่า เมื่อวันที่ 14 ต.ค. เดินทางเพื่อไปทำงานเป็นพนักงานที่บ่อนกาสิโนออนไลน์ เมืองสีหนุวิว เมื่อไปถึงถูกแก๊งชาวจีนจับตัว และกักขังไว้ในห้องพัก ทำร้ายร่างกายทั้งตบตีและใช้บุหรี่จุดไฟจี้ที่ขา บังคับให้โทรศัพท์ติดต่อญาติเรียกเงินค่าไถ่ 150,000 บาท ตนติดต่อสามีให้ช่วย แก๊งชาวจีนข่มขู่สามี ห้ามบอกตำรวจ หากไม่นำเงินมาไถ่ตัวจะตัดนิ้วส่งไปให้ดู กระทั่งเมื่อวันที่ 18 ต.ค. ตำรวจกัมพูชาบุกเข้ามาช่วยเหลือรู้สึกดีใจมาก กลับมาถึงประเทศไทยเหมือนตายแล้วเกิดใหม่
ตำรวจไทยประสานกัมพูชารวบแก๊งชาวจีน 4 คน โจรเรียกค่าไถ่สาวไทย หลังสามีแจ้งความร้องขอความช่วยเหลือ ภรรยาเข้าไปทำงานที่บ่อนกาสิโนออนไลน์ กรุงพนมเปญ 
รวบแก๊งชาวจีน,เรียกค่าไถ่,บ่อนกาสิโนออนไลน์,กรุงพนมเปญ,ข่าวหน้า1,เรืองศักดิ์ บัวแดง,ชญาภา จะโรรัมย์,ข่าวทั่วไป